Domaine Francois Raveneau Chablis Premier Cru Montée de Tonnerre 2012
Tämän nuoren chablis'n tuoksu on vasta-avattuna hieman varautunut, mutta parin tunnin mittaan avautuu ja voimistuu selvästi. Aromeina on vihreää ruohoa, voita, ripaus pähkinäisyyttä ja yrttejä sekä ilmaantuessa vahvistuvaa nektariinin sävyä. Näiden rinnalla voimakas mineraalisuus pitää kokonaisuutta vahvassa otteessaan.
Maussa on nuoruudesta huolimatta hieno tasapaino ja ihailtavaa päättäväisyyttä: mineraalisuutta, pyöreää omenaisuutta, orvokkiketoa ja sitruunaa. Jälkimaku on tässä iässä tiukka, pitkä ja kevyesti kirpeä. Lämpeneminen tuo sekä tuoksuun että makuun vielä vaniljaista tynnyrikypsytyksen sävyä. Kerrassaan hieno ja nautittava valkoinen burgundi nuoruudestaan huolimatta. 93
Domaine Francois Raveneau Chablis Premier Cru Mont...
Alussa ja lopussa ei ole samppanjaa